b'\n_START_ARTICLE_\nMonumentul Eroilor Regimentului 21 Infanterie\n_START_PARAGRAPH_\nMonumentul Eroilor Regimentului 21 Infanterie, oper\xc4\x83 a sculptorului Spiridon Georgescu, se g\xc4\x83se\xc8\x99te \xc3\xaen Bucure\xc8\x99ti, \xc3\xaen curtea cl\xc4\x83dirii care a ad\xc4\x83pstit \xc3\xaen perioada interbelic\xc4\x83 Regimentul 21 Infanterie, cl\xc4\x83dire care este \xc3\xaen prezent sediul Muzeului Militar Na\xc8\x9bional.\n_START_SECTION_\nIstoric\n_START_PARAGRAPH_\n\xc3\x8en prim\xc4\x83vara anului 1921, la invitatia lui Carol Storck, pe atunci pre\xc8\x99edintele Societ\xc4\x83\xc8\x9bii \xe2\x80\x9eCercul Artistic\xe2\x80\x9c din Bucure\xc8\x99ti, sculptorul Spiridon Georgescu a expus lucr\xc4\x83rile cu caracter social \xe2\x80\x9eParfumul\xe2\x80\x9c, \xe2\x80\x9eInterna\xc8\x9bionala\xe2\x80\x9c \xc8\x99i \xe2\x80\x9e\xc3\x8en repaus\xe2\x80\x9c._NEWLINE_Comandantul Regimentului 21 Infanterie Bucure\xc8\x99ti, care a vizitat expozi\xc8\x9bia, a remarcat sculpturile artistului \xc8\x99i i-a propus s\xc4\x83 \xc3\xaei comande o lucrare monumental\xc4\x83 \xc3\xaen memoria eroilor din acest regiment. Sculptorul a realizat macheta acestui monument, pe care a prezentat-o la 2 iulie 1922. Monumentul reprezenta un osta\xc8\x99 av\xc3\xa2nd \xc3\xaentr-o m\xc3\xa2n\xc4\x83 un steag desf\xc4\x83\xc8\x99urat, iar \xc3\xaen cealalt\xc4\x83, arma cu baioneta \xc3\xaen sus. Dar, pentru turnarea ei, mai \xc3\xaent\xc3\xa2i \xc3\xaen gips \xc8\x99i apoi \xc3\xaen bronz, era necesar avizul Ministerului Artelor. \xc3\x8en acest scop, trei zile mai t\xc3\xa2rziu, ca reprezentant al acestui minister, s-a prezent sculptorul Dimitrie Paciurea, care a elogiat modul \xc3\xaen care a fost realizat monumentul, \xc8\x99i a aprobat finalizarea lui._NEWLINE_\xc3\x8en ziua de 9 ianuarie 1923, monumentul Eroilor Regimentului 21 Infanterie, a fost inaugurat cu mult fast.'